Hoe gebruik God vrae in die Bybel? - www.bybelkennis.co.za
by Coen Slabber · Published 14/08/2017 · Updated 14/08/2017
Alle ouers moes op ‘n stadium baie vrae van hulle kinders antwoord. Kinder op ‘n stadium is nuuskierig en het ‘n onuitputlike bron van vrae. Kinders vra dit, want hulle het nie die nodige inligting nie. Ouers vra ook vrae vir hulle kinders. Ons wil graag hê dat ons kinders teenoor ons moet oopmaak – ons wil graag weet wat in hulle lewens aangaan. Vrae wat ouers vra fokus nie so seer op inligting nie, maar op intimiteit.
Ons sien hier dieselfde optrede – vra vrae – maar met ‘n verskillende doel daaragter. God vra ook vrae. Ons sien dit dikwels in die Bybel:
Nadat Adam en Eva gesondig het, vra God: Waar is jy?
TOE Adam en Eva tevoorskyn kom, vra God vir Eva; wat het jy nou gedoen?
Toe God op Job se aantygings reageer, vra Hy ‘n klomp vrae est begin met: Waar was jy toe Ek … (Job 38).
Toe Jona kwaad was omdat God gedoen het wat hy gevrees het – hy het nie die mense van Nineve gestraf nie – vra God vir hom twee maal: Het jy rede om kwaad te word? (Jona 4).
Toe die mense sê Jesus was ‘n profeet – Johannes die Doper of Elia – vra Hy vir sy dissipels: Wie sê julle is Ek? (Matteus 16:15)
Ons kan hierdie lys verder uitbrei.
Omdat vrae verskillende doelwitte het, afhangend van die geleentheid, mag ons wonder wat God se bedoeling met hierdie vrae was. Ons weet dat God nie inligting soek nie, want Hy weet reeds wat die antwoord is. Hy ken die feite beter as die mense wat betrokke is. Hier kry ons een van die groot redes waarom God vrae vra: “Hy wil hê dat ons ons eie harte moet konfronteer. Hy vra vrae nie omdat Hy iets wil weet of verstaan nie, maar omdat Hy wil hê dat ons die waarheid van wat aangaan moet verstaan. Deur vrae dwing God ons om na onsself te kyk – ons hart en ons motivering.
Hy wil hê dat ons dit wat ons vantevore nie wou erken of nie raakgesien het nie, moet erken. God vra dit in die paradys, nie omdat HY nie weet nie. Maar omdat Hy die vrees en skaamte wat ons laat wegkruip in die lig wil bring. Soos met Jona mag God ons dwing om ons vooroordele en bitterheid te konfronteer sodat ons deur sy genade en deernis daar verby mag beweeg.
God mag vir ons vra wie Hy is, nie omdat Hy vergeet het nie, maar omdat Hy wil hê dat ons die waarheid aangaande Hom moet praat. Sal ons genoeg moed hê om dit te antwoord. Om die vrae te atwoord, beteken nie dat ons ‘n nuwe stukkie inligting opdiep nie – it beteken dat ons die waarheid aangaande onsself sal konfronteer.
God vra vir ons, nie omdat Hy vergeet het nie, maar omdat Hy wil hê dat ons moet die waarheid aangaande onsself weet.
Laaste 30: 19,542
Laaste 365 Dae: 527,954